માનવમિત્ર, અમદાવાદ : ઉત્તર ગુજરાતના જુદા જુદા ભાગો ભારે વરસાદની ચેતવણી હવામાન વિભાગ દ્વારા જારી કરવામાં આવી છે. અમદાવાદ શહેરમાં પણ ભારે વરસાદ વરસવાની શકયતા વ્યકત કરવામાં આવી છે. અલબત્ત, સૌરાષ્ટ્ર અને કચ્છ પંથકમાં વરસાદી જાર ઓછુ રહેવાની આગાહી પણ વ્યકત કરાઇ છે. ભારેથી અતિ ભારે વરસાદની આગાહીને લઇ રાજય સરકાર દ્વારા તંત્ર અને એનડીઆરએફ સહિતની રાહત-બચાવ ટીમોને પણ એલર્ટ કરી દેવાઇ છે. તો, માછીમારોને પણ દરિયો નહી ખેડવા સૂચના જારી કરાઇ છે.